Xana u pfumala kaya kumbe u xisiwana?

U le miehleketweni ya Xikwembu …

Loko wena, tanihi magidigidi ya van’wana etikweni ra hina, u hanya eswitarateni naswona u lahlekeriwile hi ndzhuti wa wena na vutixiximi bya wena, Bibele yi ku nyika xitshembiso xa leswaku Xikwembu xa ku rhandza naswona xa ku hlayisa.

Xitshembiso xa Xikwembu:

Loko a avanyisa timhaka, a nge yi hi nghohe,

a nge tsemi mhaka hi mahungu-ndlela;

ú ta avanyisa timhaka ta swisiwana hi ku lulama,

ni ta swikamba, ú ta ti tsema hi ndlela leyinene.

ESAYA 11:3b-4a

Ndzi ta tlakusa rito ndzi tlangela HOSI ndzi vuyelela,

ndzi yi dzunisa exikarhi ka ntshungu,

hikuva yi yima ni mupfumari ehubyeni,

yi n’wi lwela eka lava va n’wi avanyisaka.

PISALEMA 109:30-31

Yesu u tlherisela ndzhuti wa lava va vavisekaka

“Mi katekile n’wina swisiwana,

hikuva Mfumo wa Xikwembu wu le ka n’wina.

Mi katekile n’wina mi twaka ndlala sweswi,

hikuva mi ta dya mi xurha.

Mi katekile n’wina mi rilaka sweswi,

hikuva mi ta hlekelela.”

LUKA 6:20b-21

Yesu u vile tanihi un’wana wa swisiwana

Ma ti tiva tintswalo ta Hosi ya hina Yesu Kriste: A a fumile, hambiswiritano ú hundzukile xisiwana hikwalaho ka n’wina, leswaku mi endliwa swifumi hi vusiwana bya yena.

II VAKORINTO 8:9

Loko Xikwembu xi ri etlhelweni ra hina hi nga vula leswi hi ku titshemba:

Ndzi ta vula hi mbilu ya mina hinkwayo, ndzi ku:

A ku na la fanaka na wena we HOSI,

hikuva u kutsula swisiwana eka lava va swi xanisaka,

u lwela vapfumari eka lava va va tekelaka swa vona.

PISALEMA 35:10

“Loko swisiwana ni vapfumari va omelwa hi mhaka ya torha,

kutani va famba va lava mati va ma pfumala,

mina HOSI Xikwembu ndzi ta hlamula swikhongelo swa vona,

ndzi nga ka ndzi nga va tshiki, mina Xikwembu xa Israele.”

ESAYA 41:17

Yesu u tsundzuka swisiwana na lavo pfumala makaya hi xikhongelo:

“U hi nyika namuntlha vuswa bya hina

bya siku rin’wana ni rin’wana.”

MATEWU 6:11

*Tindzimana ta matsalwa ti huma eka Bibele ya Xitsonga ya 1989.

Yi kandziyisiwile no hangalasiwa hi Vandla ra Bibele ra Afrika-Dzonga.

www.biblesociety.co.za

Bibles and audio Bibles are available on the BibleSA-app